கேள்வி: காஞ்சிப்பாடல் பற்றி தகவல் சொல்.
பதில்: வீட்டில் பிணம் கிடக்கும்போது இக்காலத்தில் தெருவில் ஆடிக்கொண்டு பாணர் இறந்தவரின் பெருமைகளைச் சொல்லிப் பாடுவதுவே காஞ்சிப்பாடல். தொல்காப்பியம் காஞ்சிப் பாடலை “இன்னன் என்று இரங்கிய மன்னை” எனக் குறிப்பிடுகிறது.புறத்திணையியல் 19 மன் என்னும் இடைச்சொல் கழிந்த பொருளுக்காக இரங்குதலைக் குறிக்கும்.தொல்காப்பியம் இடையியல் 4 எனவே இதனைத் தொல்காப்பியர் மன்னைப்பாடல் என வகுத்துக்கொள்கிறார். அதியமான் இறந்தபோது ஔவையார் அவனது கொடையை எண்ணி இரங்கிப் பாடிய :சிறிய கள் பெறினே எமக்கு ஈயும் மன்னே :பெரிய கள் பெறினை :யாம் பாடத் தாம் மகிழ்ந்து உண்ணும் மன்னே :--- --- --- :ஆசு ஆகு எந்தை யாண்டு உளன் கொல்லோ புறநானூறு 235 என்னும் பாடலைத் தொல்காப்பிய மன்னைப் பாடலுக்கு எடுத்துக்காட்டாக உரையாசிரியர் இளம்பூரணர் அளித்துள்ளார். காஞ்சி என்னும் சொல் பகைவர்களை வென்று மாண்ட போர்வீரர்களைக் குறிக்கும்.காஞ்சி சான்ற வயவர் பெரும – பதிற்றுப்பத்து 65